
Nr. 38

AVIZ

asupra propunerii legislative privind declararea ca oraş a comunei Miercurea Nirajului, judeţul Mureş

Cu adresa nr. 574 din 3 februarie 2003, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea ca oraş a comunei Miercurea Nirajului, judeţul Mureş. 

In urma examinării, în şedinţa din data de 25 februarie 2003, Comisia, cu unanimitate de voturi, a hotărât respingerea din următoarele considerente:

Menţionăm că prin organizarea referendumului local, care a avut loc la data de 22.09.2002, referitor la schimbarea statutului juridic al comunei Miercurea Nirajului pentru declararea acestuia ca oraş, s-au îndeplinit prevederile art. 3 alin. (1) din Legea nr. 351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, respectându-se astfel prevederile stabilite de Legea nr. 3/2000 privind organizarea şi desfăşurarea referendumului.

Nu sunt anexate nici Hotărârea Consiliului Local al comunei Miercurea Nirajului de a deveni oraş şi nici Procesul verbal de desfăşurare a referendumului, nu se poate stabili dacă aceste cerinţe preliminare au fost stabilite.

